b'\n_START_ARTICLE_\nTeranton\n_START_PARAGRAPH_\nTeranton je vrhunsko arhivsko vino, pridelano s staranjem kra\xc5\xa1kega terana (ki je sicer najbolj\xc5\xa1e le kot mlado vino). Teranton je, tako kot teran, pridelan izklju\xc4\x8dno iz sorte refo\xc5\xa1k. Trta refo\xc5\xa1ka, ki na kra\xc5\xa1kih tleh daje vino teran, v desetletnem povpre\xc4\x8dju le nekajkrat (dva do trikrat) obrodi grozdje, katerega vino je primerno za kvalitetno staranje. Teranton najprej od 3 do 6 let zori v hrastovih sodih, nato pa naj bi se ustekleni\xc4\x8den staral \xc5\xa1e od 2 do 4 leta. Posebna predelava in zorenje dajeta temu vinu polnost, fino in elegantno cvetico ter bogat in poln okus, ki je posledica esterifikacijskih procesov. Teranton ima visoko alkoholno stopnjo (12,5 vol\xc2\xa0% alkohola) ter 8-10\xc2\xa0% kisline._NEWLINE_Teranton se izdeluje le v Sloveniji, postre\xc5\xbeemo pa temperiranega na 16 - 18 \xc2\xb0C.'